**A P S T I P R I N Ā T S**

20219. gada 31.oktobrī

**NOLIKUMS**

**Par kandidātu un būvspeciālistu kompetences pārbaudi**

Šajos norādījumos noteikta sertifikācijas procesa gaita. Saistošie dokumenti - standarts LVS EN ISO/IEC 17024 “Atbilstības novērtēšana. Vispārīgās prasības personu sertificēšanas institūcijām” , saskaņā ar MK noteikumiem Nr.169 „Būvspeciālistu kompetences novērtēšanas un patstāvīgās prakses uzraudzības noteikumi” un LEB Sertifikācijas departamenta kvalitātes rokasgrāmata.

**Sertifikācijas process sadalās divās daļās:**

* pirmā daļa (to veic 1.- ekspertīzes komisija) – meistardarba (praktiskā darba) pārbaude (ekspertīzes Protokols Nr.1), to veic eksperts (speciālists). Eksperts meistardarbu (praktisko darbu) kopumā vērtē (pozitīvi, negatīvi). Atsevišķos gadījumos, atkarībā no meistardarba sarežģītības pakāpes un apjoma, var tikt pieaicināti arī vairāki eksperti, pirms otrās daļas pārbaudes,
* otrā daļa (to veic 2.– Sertifikācijas (eksaminācijas) komisija) - teorētiskās un praktiskās amata zināšanas. Teorētiskā pārbaude notiek rakstiski par pārbaudes programmas jautājumiem un arī jautājumiem, kas attiecas uz izpildīto meistardarbu (projektu, darbu vadītāja atskaiti u.tml.).

**Mērķis un lietošanas joma**

Šajos norādījumos noteikta eksāmena norises gaita.

**Saistītie dokumenti**

LVS EN ISO/IEC 17024 „Atbilstības novērtēšana. Vispārīgās prasības personu sertificēšanas institūcijām”, MK noteikumiem Nr.169 „Būvspeciālistu kompetences novērtēšanas un patstāvīgās prakses uzraudzības noteikumi.

**Saīsinājumi**

LEB - Latvijas Elektriķu brālība;

SD - Sertifikācijas departaments.

**Termini un definīcijas**

**Novērtēšana –** process, kas novērtē personas spējas izpildīt sertifikācijas shēmas prasības

**Eksāmens –** mehānisms, kas ir daļa no novērtēšanas, kurā novērtē kandidāta kompetenci ar vienu vai vairākiem līdzekļiem, tādiem kā rakstisku, mutisku, praktiska nodarbība un novērtējums

**Eksaminētājs -** persona, kas ir kompetenta vadīt un skaitliski vērtēt eksāmenu, kur tas prasa profesionālus vērtējumus

**VUGD** – Valsts Ugunsdzēsības un glābšanas dienests

**Pretendents –** persona, kas ir iesniegusi pieteikumu pielaišanai sertifikācijas procesā

**Kandidāts –** Kandidāts – pretendents, kurš izpildījis konkrētus priekšnoteikumus un ir pielaists sertifikācijas procesam;

Būvspeciālists – persona, kas ieguvusi patstāvīgas prakses tiesības (sertifikātu) jomā reglamentētās profesijās;

**1. Vispārīgie jautājumi**

Šis nolikums nosaka Ministru kabineta 20.03.2018. noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” (turpmāk - noteikumi Nr. 169) 19.1.2. apakšpunktā minētās kandidātu un būvspeciālistu kompetences pārbaudes, 40.2. apakšpunktā minētās būvspeciālista pilnveides pārbaude un 48.5 apakšpunktā minētās kompetenču, prasmju, zināšanu līmeņa novērtēšanas pārbaudes komisijas izveidi, pārbaudes tēmas, pārbaudes norisi, vērtēšanu un lēmumu pieņemšanu. 1.2. Noteikumu Nr. 169 40.2. apakšpunktā minētā būvspeciālista pilnveides pārbaude un 48.5 apakšpunktā minētā būvspeciālista pārbaude kompetenču, prasmju, zināšanu līmeņa novērtēšanai notiek tādā pašā kārtībā, kā noteikumu Nr. 169 19.1.2. apakšpunktā un šī nolikuma 1.1. apakšpunktā minētai būvspeciālistu kompetences pārbaudei (turpmāk – eksāmens).

**2. Ekspertu komisija**

2.1. Eksāmenu nodrošina SD direktors no ekspertu saraksta norīkota ekspertu komisija (turpmāk – eksaminācijas komisija), kuras sastāvā ir vismaz divi būvspeciālisti:

2.1.1. kuri ieguvuši otrā līmeņa profesionālo augstāko izglītību elektroenerģētikas jomā būvinženiera vai saistītā inženierzinātnes studiju programmā;

2.1.2. kuri ieguvuši vismaz piecus gadus ilgu patstāvīgo praksi kandidāta izvēlētajā elektroenerģētikas vai atbilstošā darbības sfērā projektēšanas, būvdarbu vadīšanas vai būvuzraudzības specialitātē;

2.1.3. kuru patstāvīgajā praksē pēdējo piecu gadu laikā nav konstatēti tādi profesionālās darbības un profesionālās ētikas pārkāpumi, par kuriem ir izteikts brīdinājums vai apturēta būvspeciālista sertifikāta darbība;

2.1.4. kuri neatrodas interešu konflikta situācijā likuma "Par interešu konflikta novēršanu valsts amatpersonu darbībā" izpratnē ar izvērtējamo personu.

2.1.5. Šī nolikuma 2.1.4 apakšpunkta prasības nodrošināšanai, SD lietvede pirms darba uzsākšanas ekspertiem iesniedz izvērtējamo kandidātu sarakstu un eksperts identificē un norāda SD administrācijai visus potenciālos interešu konfliktus ar izvērtējamām personām. Potenciāla interešu konflikta gadījumā SD direktors norīko citu ekspertu.

2.1.6. SD direktors norīko citu ekspertu arī gadījumā, ja ir saņemts kandidāta iesniegums par potenciāla interešu konflikta iespējamību ar ekspertu, kurš viņu izvērtē.

2.1.7.Saskaņā ar noteikumu Nr. 169 7.14. apakšpunktā minēto, SD eksaminācijas komisijas sastāvā iekļauj VUGD pārstāvi, kurš vērtē atbildes par ugunsdrošības jautājumiem, projektēšanas, un būvdarbu vadīšanas un būvdarbu būvuzraudzības darbības sfērās.

**3. Eksāmena tēmas**

3.1.SD direktors, izmantojot elektronisko eksaminācijas datubāzi, sagatavo eksaminācijas protokolus un eksāmena biļetes. Katra virziena vienai jomai un līmenim biļetēs jābūt sešiem jautājumiem. Biļetes katram sertifikācijas virzienam, jomai un līmenim apstiprina SD vadītājs. Periodiski vai vismaz vienu reizi gadā SD vadītājs, piesaistot attiecīgās jomas eksaminācijas ekspertus, organizē eksāmena metodoloģijas un eksaminācijas jautājumu izskatīšanu, aktualizēšanu un pēc atklāto neatbilstību novēršanas tos atkārtoti apstiprina;

vienai darbības sfērai, profesionālajam novirzienam un līmenim biļetē ir vismaz 6 jautājumi:

2.jautājumi aptver vispārējos un teorētiskos jautājumus saistībā ar izvēlēto darbības sfēru (jomu);

2 jautājumi saistīts ar standartiem, noteikumiem un citu normatīvo aktu prasībām, kuri attiecas uz eksaminācijas profesionālo novirzienu un darbības sfēru (jomu);

2 jautājumi satur konkrētas prasības, tehniskas normas un praktiskus uzdevumus;

jautājumi eksāmenu biļetē tiek saistīti tā, lai vispusīgi pārbaudītu spēkā esošo standartu, normatīvo aktu prasības, nepieciešamās zināšanas un prasmes;

biļetes katram sertifikācijas profesionālo novirzienam un darbības sfērai (jomai) un līmenim apstiprina SD direktors. Periodiski, vai vismaz vienu reizi gadā SD direktors, piesaistot attiecīgās jomas eksaminācijas ekspertus, organizē eksāmena metodoloģijas un eksaminācijas jautājumu izskatīšanu, aktualizēšanu; pēc atklāto neatbilstību novēršanas tos atkārtoti apstiprina shēmas komiteja;

**4. Eksāmena norise**

**4.1**. Pirms kompetences novērtēšanas pretendents uzrāda:,

4.1.1.1personu apliecinošu dokumentu, un kompetences pārbaudes iestāde pārliecinās par personas identitāti;

4.1.2.. izglītības dokumentu (oriģinālu), kas apliecina iegūto kvalifikāciju.

4.1.3 Eksperts, sākoties eksāmenam, izskaidro pretendentiem eksāmena norisi, laiku un kārtību.

4.1.4. Projektēšanas, būvdarbu vadīšanas un būvdarbu būvuzraudzības specialitātes darbības sfērās tiek organizēta rakstiskā un mutiskā veidā;

4.1.5.Eksāmena daļā tiek veikts audioieraksts, kas nav publiskojams un netiek izsniegts. Audioieraksts tiek glabāts vienu mēnesi.

4.1.6.Kandidāts rakstiski apliecina konfidencialitātes ievērošanu attiecībā uz eksāmena jautājumu neizpaušanu, Būvspeciālistu ētikas kodeksa un būvprakses sertifikāta izmantošanas nosacījumu ievērošanu.

**4.2**. Eksāmena laikā nedrīkst izmantot un sarunāties pa mobilo tālruni;

4.2.1.Uz eksāmena jautājumiem rakstiski, atbildes sniedzot tikai uz SD izsniegtajām eksaminācijas biļešu lapām;

4.2.1.Atbilžu sagatavošanas laikā eksaminējamie ar vienādu biļešu numuru atbilžu sagatavošanas telpā nedrīkst atrasties blakus;

4.3.2 Eksāmena atbilžu sagatavošanas laiks ir 60 minūtes.

2.2.3. SD direktors, izmantojot elektronisko eksaminācijas datubāzi, sagatavo eksaminācijas protokolus un eksāmena biļetes. Katra virziena vienai jomai un līmenim biļetēs jābūt sešiem jautājumiem. Biļetes katram sertifikācijas virzienam, jomai un līmenim apstiprina SD vadītājs. biļetes katras lapas norāda savu vārdu un uzvārdu, kā arī eksāmena kārtošanas datumu. Izvēlētās biļetes numuru SD darbinieks atzīmē attiecīgā kandidāta vai būvspeciālista eksaminācijas protokolā, lai veicot pārbaudi, eksaminācijas komisija varētu pārliecināties par eksāmena biļetes atbilstību.

4.2.4.Pēc eksāmena eksperti, vēlākais nākamajā dienā, paziņo eksāmena rezultātus un iesniedz SD direktoram eksaminācijas protokolus.

4.2.5.Kandidāts, kurš nav ieradies uz eksāmenu objektīvu iemeslu dēļ, iesniedz SD iesniegumu un pievieno attaisnojošu dokumentu. SD informē kandidātu par nākamā eksāmena datumu un laiku.

**5. Eksāmena vērtēšana**

**5.1.**Eksāmena atbilžu izvērtējumu veic eksāmenu komisija.

5.1.1 Eksāmenu komisijas vērtējumi ir objektīvi izslēdzot interešu konfliktus un neietekmējamību (neatkarību, brīvību no interešu konflikta, brīvību no nosliecēm, brīvību no aizspriedumiem, neitralitāti, godīgumu, atsaucību, taisnīgumu, spēja atšķirt, līdzsvarotība).

5.1.2. Eksāmens tiek vērtēts pēc 10 (desmit) ballu sistēmas. Eksperti izmanto šādu vērtēšanas skalu, pārbaudes rezultātus novērtē pēc 10 ballu sistēmas, kur:

**5.2. Augsts** (izcils) **apguves līmenis:**

**9-10** balles pretendents iegūst, ja ir:

* apguvis zināšanas un prasmes tādā līmenī, ka var, ne tikai ar izpratni uztvert, iegaumēt, reproducēt un izmantot pēc parauga līdzīgā situācijā, bet arī spēj tās patstāvīgi radoši izmantot, t.i., pārnest viņam vēl nezināmās situācijās;
* prot risināt dažādas problēmas, pamatot un loģiski argumentēt domu, saskatīt un izskaidrot likumsakarības;
* spēj atsevišķās zināšanas un prasmes sintezēt vienotā pasaules ainā, pareizi samērot zināšanas ar realitāti un lietot tās dzīvē;
* spēj patstāvīgi formulēt un paust savu attieksmi, izteikt viedokli, definēt vērtību kritērijus, paredzēt attiecīgās rīcības sekas, prot cienīt un novērtēt atšķirīgus viedokļus;
* augstā līmenī ir attīstījis domāšanu un intelektuālā darba prasmes.

**5.3.Optimāls apguves līmenis:**

6-8 balles pretendents iegūst, ja ir:

* ar izpratni pilnā apjomā vai tuvu tam var reproducēt mācību materiālu, saskata likumsakarības un problēmas, atšķir būtisko no mazsvarīgā; prot zināšanas un prasmes izmantot pēc parauga, analoģijas vai pazīstamās situācijās, risina tipveida un kombinētus mācību uzdevumus;
* uzdoto veic apzinīgi, parāda labus dotumus un spējas, kā arī attīstītas gribas īpašības;
* mācību vielas pamatjautājumos pauž personisku attieksmi, taču vairāk konstatācijas nekā analīzes līmenī, parāda pietiekami attīstītas sadarbības un saziņas prasmes.

**5.4. Viduvējs apguves līmenis:**

* 1. balles pretendents iegūst, ja:
* ir iepazinis norādīto mācību literatūru, prot atšķirt būtisko no nebūtiskā, zina un var definēt jēdzienus, likumus, pamat teorijas un likumsakarības, formulēt atpazīšanas noteikumus, risina tipveida uzdevumus;
* mācību vielu izklāsta pietiekami skaidri un saprotami, spriež un secina loģiski;
* mācībās izmanto tradicionālas izziņas metodes, parāda izpildītāj spējas;
* var izteikt personisko attieksmi uz iegaumētā mācību materiāla pamata.

**5.5. Vājš apguves līmenis:**

1-3 balles pretendents iegūst, ja:

* spēj mācību vielu tikai uztvert un atpazīt, bet iegaumēt un reproducēt var nepietiekamu apgūstamā apjomu (mazāk nekā 50 %), risina primitīvus uzdevumus tikai pēc parauga labi
* pazīstamās situācijās, bieži kļūdās;
* mācību vielu izklāsta juceklīgi, neloģiski, citiem nesaprotami, neatšķir būtisko no mazsvarīgā;
* personīgo attieksmi spēj paust epizodiski vai arī nav sava viedokļa.

**5.6**.Katrs eksaminācijas komisijas eksperts eksaminācijas lapā ieraksta savu vērtējumu (atzīmi), komisijas priekšsēdētājs ieraksta protokolā vidējo no visu ekspertu vērtējumiem. Eksāmens ir sekmīgi nokārtots, ja novērtējumā atzīme darbības sfērā nav zemāka par **6** (sešām) ballēm katrā darbības sfērā.

**5.7.**Eksaminācijas protokolā norāda vai eksaminējamā persona ir nokārtojusi/nav nokārtojusi eksāmenu un to paraksta visi komisijas locekļi, kas piedalījās attiecīgajā procedūrā. Eksaminācijas protokolus iesniedz SD direktoram.

**6. Lēmuma pieņemšana**

6.1. Ja eksāmens ir nokārtots, SD direktors piecu darba dienu laikā pēc eksaminācijas komisijas protokola parakstīšanas pieņem lēmumu par sertifikāta piešķiršanu vai darbības sfēras pievienošanu.

6.2. Ja kandidāts pirmajā reizē nenokārto rakstisko eksāmenu, tad SD direktors pieņem lēmumu par kompetences novērtēšanas termiņa pagarināšanu ne mazāk kā uz vienu mēnesi.

**7. Atkārtotais eksāmens**

**7.1**. Ja kandidāts atkārtoti nav nokārtojis rakstisko eksāmenu, SD direktors piecu darba dienu laikā pēc eksaminācijas komisijas protokola parakstīšanas pieņem lēmumu par kandidāta kompetences neatbilstību.

**7.2**.Ja kandidāts atkārtoti nav nokārtojis eksāmenu, SD direktors piecu darba dienu laikā pēc eksaminācijas komisijas protokola parakstīšanas pieņem lēmumu par kandidāta kompetences neatbilstību.

**7.3.**Personai ir tiesības atkārtoti pretendēt uz sertifikāta saņemšanu vai darbības sfēras pievienošanu ne agrāk kā sešus mēnešus pēc lēmuma pieņemšanas par personas kompetences neatbilstību.

**7.5**. Lēmumu kandidātam vai būvspeciālistam paziņo Paziņošanas likuma noteiktajā kārtībā.

**8. Sertifikāta izsniegšana.** Pēc būvspeciālista rakstiska pieprasījuma saņemšanas kompetences pārbaudes iestāde tam izsniedz sertifikātu papīra dokumenta formā, ko paraksta un ar zīmogu apliecina kompetences pārbaudes iestādes amatpersona.

8.1. kompetences pārbaudes iestādes pilns nosaukums;

8.2. sertificēšanas joma, specialitāte, reģistrācijas numurs būvspeciālistu reģistrā;

8.3. sertificēšanas lēmuma datums un numurs;

8.4. atsauce uz piemēroto normatīvo aktu un sertifikācijas shēmu;

8.5. sertificētās personas vārds, uzvārds un personas kods;

8.6. Sertifikātā, kas izsniegts papīra dokumenta formā, norāda šādu informāciju:

8.7. projektēšanas, būvdarbu vadīšanas, būvuzraudzības specialitātēs – darbības sfēra un reģistrācijas numurs būvspeciālistu reģistrā;

8.8. norāde, ka aktuālā informācija par būvspeciālista sertifikātu un darbības sfēru elektroniski pieejama Būvniecības informācijas sistēmas tīmekļvietnē (www.bis.gov.lv).

8.9.parakstīts ar drošu elektronisko parakstu.

**9. Pretenzijas, sūdzības un apelācija**

**9.1**. Sūdzība jāiesniedz LEB SD direktoram 10 darbdienu laikā pēc saņemtā lēmuma vai kompetences pārbaudes, to reģistrē LEB SD Kvalitātes speciālists.

**9.2**.Visā sūdzības izskatīšanas procesā tiek ievērota konfidencialitāte. Ja sūdzības iesniedzējs nav apmierināts ar LEB SD direktora lēmumu, tad lēmumu var apstrīdēt Ekonomikas ministrijā mēneša laikā no lēmuma spēkā stāšanās dienas.

**9.3**. Sūdzības un apelācijas izskata LEB SD direktors un eksperts, kas nav saistīts ar sūdzību/ apelācijas iesniedzēju. Pēc sūdzības/ apelācijas izskatīšanas LEB SD direktors sagatavo

paziņojumu iesniedzējam par izskatīšanas procesa pabeigšanu, pieņem lēmumu un sniedz rakstisku paziņojumu, ko nosūta LEB SD Kvalitātes speciālists.

**9.4**. Pretendents, kandidāts vai sertificētā persona var iesniegt sūdzību/pretenziju, ja nav

apmierināts ar:

**9.5**.Ekspertu darbību,

**9.6**. iesniegto dokumentu izskatīšanas rezultātiem,

**9.7**. eksaminācijas norisi.

**9.8**. Pretenziju un sūdzību var iesniegt arī darba devējs, kā arī darba pasūtītājs vai citas ieinteresētās personas, ja ir neapmierinātas ar kandidāta darba rezultātiem un tie neatbilst sertifikācijas noteiktām prasībām.

**9.9**. Sertificētā persona var iesniegt apelāciju par:

**9.10**. LEB SD pieņemtajiem lēmumiem;

**9.11**.ekspertu komisijas pieņemtajiem lēmumiem;

**9.12**. citiem LEB SD lēmumiem, kas attiecas uz sertificēto personu.

**9.13**. Uz mutvārdos sniegtām sūdzībām, pretenzijām vai priekšlikumiem, ja tas iespējams, LEB SD direktors sniedz tūlītēju atbildi.

**9.14**. Sūdzības, pretenziju un apelācijas izskatīšanas process saskaņā ar Kvalitātes nodrošināšanas rokasgrāmatas un sūdzību izskatīšanas kārtība.